1. ΝΟΜΟΣ ΝΖ΄ της 7/15 Μαρτ. 1847 Περί αποδόσεως των εν τη Ελλάδι μετοχίων των εν τη αλλοδαπή Μονών. Να αποδοθώσι μεν αμέσως εις τας εν τη οθωμανική Επικρατεία υφισταμένας ευαγείς μονάς τα μετόχια όσα αύται έχουσιν εντός του βασιλείου της Ελλάδος, μετά των απ’ αυτά εξαρτωμένων κτημάτων, και υπό τα βάρη των ενοικιάσεων και συμφωνιών της Κυβερνήσεως, εάν τυχόν ώσιν ενοικιασμένα κατά τον καιρόν της αποδόσεώς των, εκτός εκείνων από τας οποίας οι ενοικιασταί ήθελον παραιτηθή. Να απαιτηθώσι δε κατ’ αμοιβαιότητα τα μετόχια και τα υπ’ αυτών εξαρτώμενα κτήματα, όσα αι εν τη Ελλάδι ιεραί μοναί είχον επί της επαναστάσεως εις διάφορα μέρη της Τουρκίας. 